Všeobecne záväzné nariadenia obce TOPOREC

**o miestnych daniach a miestnom poplatku za komunálne odpady**

**a drobné stavebné odpady č. 7/2015**

Obec Toporec v súlade s ustanovením § 6 odst. 1 zákona SNR č. 369/90 Zb. o obecnom zriadení v znení neskorších predpisov a ustanovením § 7 odst. 4, § 8 odst. 2 § 12 odst. 2a 3, § 16, odst. 2, §17 odst. 2, 3, 4 a 6 § 20 odst. 2 a § 103 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**všeobecne záväzné nariadenie**

#  ČASŤ I.

**Všeobecné ustanovenia**

**§ 1**

**Úvodné ustanovenie**

Základné náležitosti o miestnej dani za nehnuteľnosti sú ustanovené v § 4 a nasl. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

1. Týmto všeobecne záväzným nariadením ( ďalej len „nariadenie) obec Toporec ustanovuje miestne dane a miestny poplatok za komunálne odpady a drobné stavebné odpady.
2. Predmetom tohto všeobecne záväzného nariadenia je určenie náležitosti miestnej dani z nehnuteľnosti v zmysle príslušných ustanovení zákona č 582/2004 Z.z.

**§ 3**

**Premet úpravy VZN**

 Predmetom tohto všeobecne záväzného nariadenia je určenie náležitosti miestnej dani z nehnuteľností, ktorá zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

**ČASŤ II.**

**Daň z pozemkov**

**§ 4**

**Hodnoty pozemkov**

Správca dane ustanovuje na území obce Toporec hodnotu pozemku, ktorou sa pri výpočte základu dane z pozemkov násobí výmera pozemku m2 za:

1. 0,15 €/m2 – orná pôda,
2. 0,03 €/m2 – trvalé trávne porasty,
3. 1,85 €/m2 – záhrady,
4. 1,85 €/m2 – zastavané plochy a nádvoria,
5. 1,85 €/m2 – ostatné plochy, okrem stavebných pozemkov,
6. 0,096 €/m2 – lesné pozemky, na ktorých sú hospodárske lesy (takto určená hodnota pozemku sa použije len vtedy, ak daňovník hodnotu pozemku nepreukáže znaleckým posudkom),
7. 18,58 €/m2 – stavebné pozemky.

**§ 5**

**Sadzba dane**

Správca dane určuje pre pozemky na území obce Toporec, v katastrálnom území Toporec ročnú sadzbu dane z pozemkov nasledovne:

1. orná pôda – 0,25 %,
2. trvalé trávne porasty – 0,25 %,
3. záhrady – 0,25 %,ň
4. zastavané plochy a nádvoria – 0,25 %,
5. **ostatné plochy, okrem stavebných pozemkov – 0,10 %,**
6. lesné pozemky, na ktorých sú hospodárske lesy – 0,25 %,
7. stavebné pozemky – 0,25 %.

**ČASŤ III.**

**Daň zo stavieb**

**§ 6**

1. Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:
2. 0,05 € - stavby na bývanie a drobné stavby, ktoré majú doplnkovú funkciu pre hlavnú stavbu,
3. 0,17 € - stavby na poľnohospodársku produkciu, skleníky,
4. 0,17 € - stavby rekreačných a záhradných chát a domčekov na individuálnu rekreáciu,
5. 0,20 € - samostatne stojace garáže,
6. 0,27 € - priemyselné stavby,
7. 0,46 € - stavby na ostatnú podnikateľskú a zárobkovú činnosť, skladovanie a administratíva,
8. 0,05 € - ostatné stavby neuvedené v písmenách a-f.
9. Správca dane určuje pri viacpodlažných stavbách pre všetky druhy stavieb príplatok za podlažie 0,05 €, okrem prvého nadzemného podlažia.

**ČASŤ IV.**

**Daň z bytov**

**§ 7**

Správca dane určuje na území obce Toporec ročnú sadzbu dane z bytov a nebytových priestorov v bytovom dome za každý aj začatý m2 podlahovej plochy bytu a nebytového priestoru v bytovom dome 0,05 €.

**SPOLOČNÉ USTANOVENIA PRE DAŇ Z NEHNUTEĽNOSTÍ**

**§ 8**

**Oslobodenie od dane a zníženie dane**

1. Obec oslobodzuje od dane  pozemky a stavby, ktoré :
2. sú vo vlastníctve cirkví,
3. slúžiace školám, školským zariadeniam,
4. **Obec oslobodzuje od platenia dane stavby slúžiace na bývanie, ktoré boli skolaudované vlastníkom na dobu 15 rokov od nasledujúceho roku, v ktorom bolo vydané kolaudačné rozhodnutie.**
5. Obec znižuje daň zo stavieb slúžiacich na bývanie a garáží:
6. občanom so zdravotným postihnutím ZŤP o 20 %,
7. občanom so zdravotným postihnutím ZŤP – S o 50 %.

**§ 9**

## Daňové priznanie k dani z nehnuteľnosti v spoluvlastníctve

Písomné oznámenie (podľa § 19 ods. 2 zákona o miestnych daniach a poplatku) o určení spoluvlastníka na podanie daňového priznania, spoluvlastníci oznámia obecnému úradu obce na predpísanom tlačive , ktoré obsahuje podrobnosti a náležitosti oznamovacej povinnosti. Tlačivo je pre daňovníkov k dispozícii na obecnom úrade obce. Daňovníci sú povinní tlačivo si sami vypísať podľa predtlače. Vyplnené tlačivo sa doručuje priamo obecnému úradu obce alebo poštou do 31. januára kalendárneho roka.

**§ 10**

# Platenie dane v splátkach

1. Vyrubená daň z nehnuteľností je splatná do 15 dní od nadobudnutia právoplatnosti platobného výmeru.
2. V prípade, že vyrubená daň je vyššia ako 33,- € pre FO a 166,- € pre PO, je možné platiť v troch splátkach, prvá splátka je určená podľa ods. 1 písm. a, druhá splátka do 30. júna a tretia splátka do 30. septembra bežného zdaňovacieho obdobia.

 **ČASŤ V.**

**DAŇ ZA PSA**

**§ 11**

# Povinnosť daňovníka

Základné náležitosti o miestnej dani za psa sú ustanovené v § 22 až 29 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 12**

**Premet dane**

Predmetom dane za psa **nie je:**

1. pes so špeciálnym výcvikom na sprevádzanie nevidomých ľudí,
2. pes, ktorého vlastní občan s ťažkým zdravotným postihnutím,
3. pes, ak ho vlastní člen PZ

**§ 13**

**Sadzba dane**

Obec určuje sadzbu dane 3,30 € za jedného psa na kalendárny rok.

**§ 14**

# Spôsob, forma a miesto na zaplatenie poplatku

Daňovník môže platiť a odvádzať miestnu daň týmito spôsobmi:

1. v hotovosti priamo do pokladne obce,
2. bezhotovostným prevodom na účet obce, číslo účtu : SK5002000000000028322562 vedený vo VÚB Spišská Belá.

#  ČASŤ VI.

**MIESTNY POPLATOK ZA KOMUNÁLNE ODPADY A DROBNÉ STAVEBNÉ ODPADY**

# Platenie poplatku

Miestny poplatok za komunálne odpady, stavebné odpady, ktoré vznikajú na území obce, platí poplatník, ktorý je určený v § 77 ods.2 zákona o miestnych daniach a poplatku.

**§ 15**

### Sadzba poplatku

Obec určuje sadzbu poplatku za komunálne odpady a drobné stavebné odpady na obdobie jedného kalendárneho roka za jednu osobu sumou **6,00 €.**

**§ 16**

# Vznik a zánik povinnosti platenia poplatku

1. Činnosť platenia poplatku vzniká pre fyzickú osobu:
	1. dňom jej prihlásenia v obci do evidencie obyvateľov na trvalý pobyt alebo prechodný pobyt,
	2. dňom vzniku oprávnenia užívať byt, nebytový priestor, pozemnú stavbu alebo jej časť,
	3. dňom vzniku oprávnenia užívať nehnuteľnosť, nachádzajúcu sa na území obce na účel podnikania.
2. Povinnosť platenia poplatku zaniká pre fyzickú osobu:
3. dňom odhlásenia z trvalého pobytu alebo prechodného pobytu v evidencii obyvateľov obce,
4. dňom zániku oprávnenia užívať nehnuteľnosti uvedené v ods. 1.,
5. Poplatník je povinný písomne ohlásiť obecnému úradu obce vznik alebo zánik povinnosti platenia poplatku do 30 dní od vzniku alebo zániku povinnosti platenia poplatku.

**§ 17**

# Spôsoby zaplatenia poplatku

# Poplatník môže zaplatiť obci poplatok:

# Spôsobom:

# v hotovosti priamo do pokladne obce,

# bezhotovostným prevodom na účet obce Toporec čislo účtu: SK5002000000000028322 vedený vo VÚB Spišská Belá.

1. Formou:
	1. poštovou poukážkou,
	2. príkazom na úhradu z účtu poplatníka na účet obce.

**§ 18**

# Splatnosť poplatku

Paušálny poplatok za komunálne odpady a drobné stavebné odpady vyrubí obecný úrad obce každoročne do 15. januára kalendárneho roka. Vyrubený poplatok je splatný do 31. januára kalendárneho roka.

**§ 19**

# Podklady na zníženie alebo odpustenie poplatku

# Obec poplatok za komunálne odpady zníži poplatníkovi na základe predložených podkladov: potvrdenie študenta o návšteve strednej alebo vysokej školy alebo študentského domova (internátu), kde je počas štúdia ubytovaný. Poplatok sa zníži na 2,- €.

# Obec poplatok za komunálne odpady odpustí poplatníkovi, ktorý sa viac ako 90 dní nezdržiava na území obce. Zistí sa to miestnym šetrením.

**§ 20**

#### Prechodné a záverečné ustanovenia

1. Daňovník dane uvedený v § 23, § 31, a platiteľ poplatku uvedený v § 77 ods. 2 zákona o miestnych daniach a poplatkov je povinný splniť daňovú povinnosť stanovenú v § 8, § 19 ods. 3 tohto nariadenia do termínu stanoveného v zákone o miestnych daniach a poplatkov a v tomto nariadení, len ak nastali zmeny skutočností rozhodujúcich na vyrubenie dane a poplatku.
2. Obecné zastupiteľstvo obce Toporec zrušuje všeobecne záväzné nariadenie obce zo dňa 29.10.2009.
3. Toto všeobecne záväzné nariadenie schválilo obecné zastupiteľstvo obce Toporec na svojom zasadnutí dňa 24.11.2015 , uznesením č. ......

Toto všeobecne záväzné nariadenie nadobúda účinnosť dňom 01.01.2016.

V Toporci dňa:

Vyvesené na úradnej tabuli dňa .......................

Zvesené z úradnej tabule dňa .........................

 PhDr. Jozef Potanko

 starosta obce